《九日》
宋代·丘葵

海山秋索莫，不见菊花开。
节与贫相弃，年将老共催。
艰难思故里，牢落对残杯。
旧日登高伴，今无一个来。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。